Arcibiskup canterburský

Arcibiskup canterburský je najvyšší biskup, predstavený Anglikánskej cirkvi, symbolický najvyšší predstaviteľ svetovej anglikánskej komunity a diecézny biskup Canterburskej diecézy.

Prvým arcibiskupom canterburským bol svätý Augustín z Canterbury, ktorý v roku 597 založil prvú anglickú diecézu. V súčasnosti úrad ako 106. arcibiskup zastáva Sarah Mullallyová, historicky prvá žena na tomto biskupskom stolci. 

Od čias svätého Augustína až do 16. storočia boli arcibiskupi v spojení so svätou stolicou v Ríme a tak obdržali pálium. V období anglickej reformácie prišlo k odluke cirkvi v Anglicku z vplyvu pápeža a rímskokatolíckej cirkvi. Táto odluka mala zo začiatku prechodný charakter, ale postupne došlo k trvalému oddeleniu oboch cirkví a ustanoveniu nezávislosti Anglikánskej cirkvi. Prvým protestantom na tomto poste bol Thomas Cranmer, posledný katolík bol kardinál Reginald Pole.

V stredoveku existovali rôzne variácie nominácie na pozíciu arcibiskupa a biskupov. V niektorých prípadoch bol volený zborom kanonikov Canterburskej katedrály, menovaný kráľom alebo pápežom. Od čias reformácie Anglikánska cirkev získala štatút štátnej cirkvi a výberom arcibiskupa je zákonom poverený panovník. V súčasnosti je menovaný predsedom vlády v mene panovníka a je vyberaný zo zoznamu dvoch kandidátov navrhnutých Kráľovskou nominačnou komisiou.

 Galéria 
náhľad|250x250bod|Sv. Augustín z Canterbury, prvý arcibiskup canterburský
náhľad|326x326bod|Thomas Cranmer, prvý protestantský arcibiskup
náhľad|314x314bod|Reginald Pole, posledný katolícky arcibiskup
náhľad|333x333bod|Sarah Mullallyová, súčasná arcibiskupka canterburská

 Zdroj 

Kategória:Dejiny Spojeného kráľovstva